Bakrī Ḥasan Ṣāliḥ

Bakrī Ḥasan Ṣāliḥ sive litteris Arabicis بكري حسن صالح‎‎ (ad Dongola natus anno 1949) est miles et politicus Sudaniae.

Alumnus est collegii militaris collegiique ducum militarium Sudanensium. Anno 1989 particeps fuit illius correptionis rerum politicarum qua Umar al-Bašīr praeses factus est. Bakri Hassan Saleh statim socius factus est consilii politici supremi. Director dicasterii securitatis nationalis ab anno 1990, minister a rebus internis ab 1995, minister iuxta praesidem ab 1998 usque ad 2000 iterumque ab 2005 ad 2013, minister munitionis ab 2000 ad 2005, praeses vicarius principalis ab anno 2013 meruit. Die 2 Martii 2017 officium primi ministri, ab anno 1989 desuetum, suscepit.

 Bibliographia 
 Khalid Abdelaziz, "Sudan's Bashir names long-time ally and general prime minister" (1 Martii 2017) apud Reuters

 Gubernatores civitatum Africanarum hodiernarum

 Nexus externi 
 Bakri Hassan Salih: Curriculum vitae apud situm praesidis Sudanensis

Categoria:Nati 1949
Categoria:Homines vivi
Categoria:Politici Sudaniae
Categoria:Gubernatores civitatum
Categoria:Milites Sudaniae